Komisijos reglamentas (EB) Nr. 417/98
1998 m. vasario 20 d.
iš dalies keičiantis Reglamentą (EEB) Nr. 429/90 dėl pagalbos už Bendrijoje tiesiogiai vartoti skirtą koncentruotą sviestą suteikimo konkurso tvarka
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama 1968 m. birželio 27 d. Reglamentą (EEB) Nr. 804/68 dėl bendro pieno ir pieno produktų rinkos organizavimo [1] su paskutiniais pakeitimais, padarytais Reglamentu (EB) Nr. 1587/96 [2], ypač į jo 7a straipsnio 3 dalį,
kadangi Komisijos reglamente (EEB) Nr. 429/90 [3] su paskutiniais pakeitimais, padarytais Reglamentu (EB) Nr. 1802/95 [4], kol jis nebuvo sustabdytas Komisijos reglamentu (EB) Nr. 19/98 [5], buvo numatyta konkurso tvarka teikti pagalbą koncentruotam sviestui, pagamintam iš Bendrijos sviesto arba grietinėlės ir skirto tiesiogiai vartoti Bendrijoje; kadangi tam, kad minėtam sviestui būtų suteikta pagalba, jis turi būti pagamintas, papildytas atsekamosiomis medžiagomis ir supakuotas per 90 dienų nuo paraiškos pateikimo termino;
kadangi 180-ojo konkurso, kuriam paraiškos turėjo būti paduotos iki 1997 m. gruodžio 9 d., maksimalus pagalbos dydis buvo nustatytas pavėluotai; kadangi apie sprendimą valstybėms narėms buvo pranešta tik 1998 m. sausio 9 d.; kadangi minimo koncentruoto sviesto pagaminimo terminas dėl to turėtų būti pratęstas iki 1998 m. kovo 31 d.;
kadangi šiame reglamente numatytos priemonės atitinka Pieno ir pieno produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 429/90 9 straipsnio 1 dalis papildoma šia pastraipa:
"Tačiau koncentruoto sviesto kiekiui, nustatytam 180 konkurse, kuriam pasiūlymai turi būti pateikti iki 1997 m. gruodžio 9 d., pirmoje įtraukoje minimas terminas yra 1998 m. kovo 31 d."
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1998 m. vasario 20 d.